Asia C‑416/14

Fratelli De Pra SpA

ja

SAIV SpA

vastaan

Agenzia Entrate – Direzione Provinciale Ufficio Controlli Belluno

ja

Agenzia Entrate – Direzione Provinciale Ufficio Controlli Vicenza

(Commissione tributaria regionale di Mestre-Venezian esittämä ennakkoratkaisupyyntö)

”Ennakkoratkaisupyyntö — Televiestintäverkot ja ‑palvelut — Direktiivit 2002/19/EY, 2002/20/EY, 2002/21/EY ja 2002/22/EY — Maanpäällisen matkaviestintäjärjestelmän päätelaitteiden vapaa liikkuvuus — Direktiivi 1999/5/EY — Laitteiden käyttöön kohdistuva maksu — Yleisvaltuutus tai käyttölupa — Yleisvaltuutuksen tai luvan korvaava tilaussopimus — Erilainen kohtelu sen mukaan, onko käyttäjällä tilaussopimusta vai ei”

Tiivistelmä – Unionin tuomioistuimen tuomio (kahdeksas jaosto) 17.9.2015

(Euroopan unionin perusoikeuskirjan 20 artikla; Euroopan parlamentin ja neuvoston direktiivin 1999/5 8 artikla, direktiivi 2002/19, direktiivi 2002/20, sellaisena kuin se on muutettuna direktiivillä 2009/140, direktiivi 2002/21 ja direktiivi 2002/22, sellaisena kuin se on muutettuna direktiivillä 2009/136)

(Euroopan parlamentin ja neuvoston direktiivin 1999/5 8 artikla ja direktiivin 2002/22, sellaisena kuin se on muutettuna direktiivillä 2009/136, 20 artikla)

(Euroopan parlamentin ja neuvoston direktiivin 1999/5 8 artikla, direktiivi 2002/19, direktiivi 2002/20, sellaisena kuin se on muutettuna direktiivillä 2009/140, direktiivi 2002/21 ja direktiivi 2002/22, sellaisena kuin se on muutettuna direktiivillä 2009/136)

Ks. tuomion teksti. (ks. 27 kohta)

Radio- ja telepäätelaitteista ja niiden vaatimustenmukaisuuden vastavuoroisesta tunnustamisesta annettua direktiiviä 1999/5 ja etenkin sen 8 artiklaa, sähköisten viestintäverkkojen ja niiden liitännäistoimintojen käyttöoikeuksista ja yhteenliittämisestä annettua direktiiviä 2002/19, sähköisiä viestintäverkkoja ja ‑palveluja koskevista valtuutuksista annettua direktiiviä 2002/20, sellaisena kuin se on muutettuna direktiivillä 2009/140, sähköisten viestintäverkkojen ja ‑palvelujen yhteisestä sääntelyjärjestelmästä annettua direktiiviä 2002/21 ja yleispalvelusta ja käyttäjien oikeuksista sähköisten viestintäverkkojen ja ‑palvelujen alalla annettua direktiiviä 2002/22, sellaisena kuin se on muutettuna direktiivillä 2009/136, on tulkittava siten, etteivät ne ole esteenä kansalliselle lainsäädännölle, joka koskee maksun soveltamista ja jonka nojalla maanpäällisen matkaviestintäjärjestelmän päätelaitteiden käyttö tilaussopimuksen perusteella edellyttää yleisvaltuutusta tai lupaa sekä tällaisen maksun suorittamista, kun tilaussopimus korvaa sellaisenaan luvan tai yleisvaltuutuksen ja kun minkäänlaista viranomaisen toimea ei siten edellytetä tältä osin. (ks. 46 kohta ja tuomiolauselman 1 kohta)

Yleispalvelusta ja käyttäjien oikeuksista sähköisten viestintäverkkojen ja ‑palvelujen alalla annetun direktiivin 2002/22, sellaisena kuin se on muutettuna direktiivillä 2009/136, 20 artiklaa ja radio- ja telepäätelaitteista ja niiden vaatimustenmukaisuuden vastavuoroisesta tunnustamisesta annetun direktiivin 1999/5 8 artiklaa on tulkittava siten, etteivät ne ole esteenä sille, että maksun soveltamiseksi yleisvaltuutukseen tai radioasemalupaan rinnastetaan matkapuhelinpalvelun tilaussopimus, jossa on lisäksi täsmennettävä asianomaisen päätelaitteen tyyppi ja vastaava tyyppihyväksyntä. (ks. 51 kohta ja tuomiolauselman 2 kohta)